Diari Oficial de la Generalitat Valenciana


Sumari del DOGV 7234, del 14-03-2014 (2014/2074)

Notificació de la sentència dictada en el procediment de divorci contenciós número 501/2012.
--------------------------------------------------------------------------------------------

### Dades del document

Número de DOGV
:   7234

Data del DOGV
:   14-03-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2074


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment de divorci contenciós número 501/2012. [2014/2074]  
Juí divorci contenciós 000501/2012  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 000337/2012  
Jutge que la dicta: José Vicente Montealegre Galera.  
Lloc: Torrevieja (Alacant).  
Data: 24 de juliol de 2012.  
Part demandant: Alicia Morales Olalla.  
Procurador: Enrique Lucas Tomás.  
Part demandada: Francisco Pagán Ortega.  
Objecte del juí: divorcis no consensuats.  
Vistos per José Vicente Montealegre Galera, magistrat jutge del Jutjat de Primera Instància número 3 d'esta ciutat i el seu partit, les actuacions de divorci, seguides al número 501/2012, promogudes per Alicia Morales Olalla, representada pel procurador senyor Lucas Tomás i assistida pel lletrat senyor Giménez Pérez, contra Francisco Pagán Ortega, declarat en estat processal de rebel·lia, amb intervenció del Ministeri Fiscal.  
Dispositiva  
Estime parcialment la demanda promoguda pel procurador senyor Lucas Tomás, en nom i representació d'Alicia Morales Olalla, contra el seu espòs Francisco Pagán Ortega, acorde el divorci d'ambdós cònjuges, i decrete com a efectes derivats d'este, les mesures següents:  
  
1. S'atribuïx la guarda i custòdia del fill menor del matrimoni, J. P. M., a la mare, Alicia Morales Olalla, la qual serà exercida en el domicili familiar situat al carrer urbanització Calas Blancas, número 39, 2º, de Torrevieja, que, així mateix, s'atribuïx al referit fill i esta última, i s'establix un règim de pàtria potestat compartida per ambdós cònjuges.  
  
2. Com a règim de visites a favor del pare, Francisco Pagán Ortega, s'establix el de caps de setmanes alterns, des del divendres a les 20.00 hores fins al diumenge a les 20.00 hores, s'arrepleguen i es reintegren en el domicili matern.  
Així mateix, podrà tindre en la seua companyia els menors la meitat de les vacacions de Nadal (del 22 de desembre al 6 de gener), la Setmana Santa (des del Divendres de Dolors fins al Dilluns de Pasqua) i estiu (els mesos de juliol i agost), la mare triarà els anys parells i el pare els imparells, en cas de desacord.  
3. Com a contribució del pare al sosteniment de les càrregues familiars i en concepte d'aliments per als fills, s'establix la quantitat de 600 euros mensuals (200 - per cada un dels 3 fills del matrimoni, 2 d'ells majors d'edat), els quals hauran d'ingressar-se en els cinc primers dies de cada mes en el compte o depòsit a este efecte designat, i s'incrementarà anualment d'acord amb les variacions que experimente l'índex de preus al consum, o document que legalment el substituïsca.  
  
Així mateix, haurà d'abonar la meitat dels gastos extraordinaris relatius als fills comuns, i s'entenen per tals els relatius a necessitats mèdiques, farmacèutiques, ortopèdiques, educacionals o semblants.  
  
4. S'establix una pensió compensatòria per temps indefinit a favor d'Alicia Morales Olalla, a càrrec de Francisco Pagán Ortega, en quantia de 200 euros, la qual haurà de ser ingressada per este últim en els cinc primers dies de cada mes en el compte bancari que designe a este efecte la primera, i que serà actualitzable anualment segons les variacions que experimente l'índex de preus al consum o índex anàleg fixat per organisme competent.  
5. Es declara dissolta la societat de guanys que ha regit el matrimoni, i cessa la possibilitat de vincular béns de l'altre cònjuge en l'exercici de la potestat domèstica.  
I tot això sense especial pronunciament quant a les costes processals produïdes.  
  
Notifiqueu la present resolució a les parts amb indicació que en contra, i d'acord amb el que preveu l'article 455 de la Llei d'Enjudiciament Civil, pot interposar-se recurs d'apel·lació davant de l'Audiència Provincial, a interposar davant d'este jutjat en el termini de 20 dies des de la notificació d'esta.  
En ser ferma esta, remeteu testimoni al Registre Civil de Torrevieja per ser el lloc de celebració del matrimoni, per a la seua anotació al marge de la inscripció d'este.  
Expediu-ne una testimoniança i uniu-la a esta causa i registreu l'original en el llibre de sentències civils d'este Jutjat.  
Així, esta és la meua sentència que pronuncie, mane i firme.  
Publicació. La sentència anterior va ser llegida i publicada pel magistrat jutge que la subscriu, mentre celebrava audiència pública en el dia de la seua data. En done fe.»  
  
Atés que es desconeix el domicili o la residència actuals de la part demandada, per resolució recaiguda en el procediment de referència i de conformitat amb el que establixen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, per a portar a efecte la diligència de notificació.  
  
Torrevieja, 7 de març de 2014.- La secretària judicial: Mª Amparo Marco Martínez Arenas.